Duisende stap vir herdenking van GrondwetFoto: ANA/Lauge Sorensen Die staptog word deur Constitution Hill in samewerking met The Ichikowitz Family Foundation gehou ter ondersteuning van die #IamConstitution-veldtog. Die 8km-staptog lok deelnemers van regoor die land en eindig by Constitution Square in die Johannesburgse sakesentrum. Die organiseerders het in ŉ verklaring gesê die #IamConstitution-veldtog is daarop gerig om Suid-Afrikaners bewus te maak van die waardes en voordele van die Grondwet en om landsburgers aan te moedig om die Grondwet te lees en uit te leef. “Constitution Hill, in samewerking met The Ichikowitz Family Foundation, gee landsburgers ŉ geleentheid om betrokke te raak by erfenis en demokrasie deur die dinamiese #IamConstitution-veldtog en so werklik die 20ste herdenking van die Suid-Afrikaanse Grondwet te vier,” het die verklaring gelui. Die hutsmerk #IamConstitution was Sondagmiddag een van die gewildste hutsmerke vir die dag op Twitter.